Benjamin Buttonen kasu bitxia

Benjamin Buttonen kasu bitxia () David Fincher estatubatuar zinema zuzendariaren 2008ko amodio eta fantasiazko film bat da, F. Scott Fitzgerald idazlearen The Curious Case of Benjamin Button istorio laburrean oinarritua. Bertan, Brad Pitt, Cate Blanchett, Taraji P. Henson, Julia Ormond, Jason Flemyng, Elias Koteas eta Tilda Swinton aktoreek antzeztu zuten.

Filmak hamahiru Oscar Sarietarako izendapen jaso zituen, eta azkenean hiru irabazi: Zuzendaritza artistiko onenaren Oscar Saria (Donald Graham Burt eta Victor J. Zolfo), Makillaje onenaren Oscar Saria (Greg Cannom) eta Efektu berezi onenen Oscar Saria (Eric Barba, Steve Preeg, Burt Dalton eta Craig Barron). Bost Urrrezko Globo Sari eta hiru BAFTA Sari ere irabazi zituen.

 Argumentua 

Benjamin Button (Brad Pitt) agure jaio den gizona da, baina zahartu beharrean, gaztetuz doa. Beste gizakiok bezala, berak ere ez dezake denboraren iragatea geldiaraz. Lehen Mundu Gerraren amaieran, Benjaminek bere bizitzaren bidaiari ekin dio, edozein gizakirenarekin parekatuta, ezohiko-ezohikoa: ezagutu dituen jende eta lekuez, tartean topatu dituen amodio, bizipoza eta heriotzaren atsekabeez, heriotzaz haratago mantentzen diren gauzez...

 Aktoreak 
 Brad Pitt: Benjamin Button
 Cate Blanchett: Daisy
 Tilda Swinton: Elizabeth Abbott
 Taraji P. Henson: Queenie
 Elle Fanning: Daisy, sei urterekin
 Elias Koteas: Monsieur Gateau
 Jason Flemyng: Thomas Button
 Julia Ormond: Caroline
 Josh Stewart: Pleasant Curtis
 Mahershalalhashbaz Ali: Tizzy
 Eric West: kantaria
 Jeanne Bourgeois: Judith, Daisyren ama

 Kanpo estekak 
 The Curious Case of Benjamin Button filmaren IMDBko fitxa irakurgai 

Kategoria:David Fincherrek zuzendutako filmak
Kategoria:Ameriketako Estatu Batuetako filmak
Kategoria:Zuzendaritza artistiko onenaren Oscar sariaren irabazleak
Kategoria:Makillaje onenaren Oscar Saria irabazi duten filmak
Kategoria:Efektu berezi onenen Oscar sariaren irabazleak
Kategoria:Errealismo magikoaren filmak
Kategoria:Amodiozko fantasia filmak
Kategoria:Lehen Mundu Gerrari buruzko filmak
Kategoria:Bigarren Mundu Gerrari buruzko filmak
Kategoria:Zahartzaroari buruzko filmak
Kategoria:Kontakizun laburretan oinarritutako filmak
Kategoria:New Yorken girotutako filmak
Kategoria:Parisen girotutako filmak
Kategoria:2008ko filmak
Kategoria:Euskaratutako filmak
Kategoria:BAFTA film saridunak